Сулфид
Сулфидите (S2-) са бинарните съединения на сярата. Сулфидите и хидрогенсулфидите (HS-) могат да бъдат разглеждани като производни на сероводородната киселина. Известни са и органични сулфиди от вида R–S–R′.

Свойства 
С изключение на газообразния H2S, всички сулфиди са твърди вещества. Единствените разтворими сулфиди са алкалните и (NH4)2S. Причина за това е ковалентният характер на връзката E–S. Сулфидите имат разнообразно оцветяване. То зависи от поляризиращото действие на S2- върху катионите: ZnS е бял, CdS – жълт, HgS – черен, As2S3 – жълт, Sb2S3 – оранжев, Bi2S3 – черен, Ga2S3 – бял, In2S3 – жълт, Tl2S3 – черен, SnS – кафяв, PbS – черен, β-MnS – розов, SnS2 – златистожълт.

Реакции 
Сероводородната киселина е много слаба и двуосновна (pKa1 = 6,99, pKa2 = 12,60). Във водни разтвори сулфидният йон хидролизира почти напълно и дори при разтворимите сулфиди концентрацията му е много ниска:

S^{2-}{} +  H2O <=> HS- + OH^-

И двата аниона не съществуват в кисела среда, тъй като образуват H2S. Но металните сулфиди имат изключително ниска разтворимост, поради което не претърпяват хидролиза.

Хидролизата на сулфидите е сложен процес и в зависимост от условията се получават сероводород, други сулфиди, полисулфиди, политионати и други:

CaS +  H2O -> Ca^{2+}{} + HS- + OH-

2Na2S + 2O2 + H2O -> Na2S2O3 + 2NaOH

С Hg(II), As(III), AX(V), Sb(III), Sb(V) и Sn(IV) образува тиокомплекси, които в кисела среда се разлагат до неразтворими сулфиди и сероводород:

2AsS4^{3-}{} + 2H+ -> As2S5 + 3H2S

Аналитични реакции 

Сулфидите са основен клас в аналитичната химия. Те образуват 2ра и 3та аналитична група катиони. Могат да бъдат доказани чрез отделяне на свободен H2S при реакция с минерална киселина или при почерняването на филтърна хартия, напоена с Pb(CH3COO)2.

Сулфидният йон е силен редуктор и редуцира I2 до I-, MnO до Mn2+ в кисела среда и до MnO(OH)2 в алкална среда, Fe3+ до Fe2+ и AsO AsO. Продукти на окислението на S2- могат да бъдат свободна сяра, SO2 и H2SO4.

Други аналитични реакции за доказване на S2- включват комплексообразуване:

S^{2-}{} + [Fe(CN)5NO]^{2-} -> [Fe(CN)5NOS]^{4-}

и йод-азидната реакция:

S^{2-}{} + I2 -> S v + 2I-

S + 2N3^{-}{} -> S^{2-}{} + 3N2 ^

Получаване 
Сулфиди могат да се получат чрез:
 директен синтез Fe + S -> FeS
 въглеродна редукция на сулфати Na2SO4 + 4C -> Na2S + 4CO
 утаяване с H2S или разтворими сулфиди MnSO4 + H2S -> MnS + H2SO4
 неутрализация на алкални основи с H2S NaOH + H2S -> NaHS + H2O

В индустрията 
Сулфидните минерали са широко разпространени. От тях се получават съответните метали. От слабо разтворимите сулфиди се получават минерални бои. Алкалните сулфиди се използват в кожарската промишленост и за получаването на органосерни съединения. Някои суфиди се използват в полупроводниковата промишленост.

Източници 

Сулфиди
Съединения на сярата